News Update: ‘ลิซ ทรัสส์’ นายกฯ อังกฤษคนใหม่ ลั่นพร้อมแก้ปัญหาพลังงานและเศรษฐกิจทันที เฉือนเอาชนะคู่แข่ง ‘ริชี ซูนัค’ อดีตรมว.คลัง - FINNOMENA
พรรคอนุรักษ์นิยมประกาศผลผู้ชนะการเลือกตั้งหัวหน้าพรรคเรียบร้อยแล้ว ซึ่งเป็นไปตามคาด ‘ลิซ ทรัสส์’ รมว.ต่างประเทศ มีชัยชนะเหนือ ‘ริชี ซูนัค’ อดีตรมว.คลัง
5 ก.ย. 2565

พรรคอนุรักษ์นิยมประกาศผลผู้ชนะการเลือกตั้งหัวหน้าพรรคเรียบร้อยแล้ว ซึ่งเป็นไปตามคาด ‘ลิซ ทรัสส์’ รมว.ต่างประเทศ มีชัยชนะเหนือ ‘ริชี ซูนัค’ อดีตรมว.คลัง จากการลงคะแนนเสียงของสมาชิกพรรคอนุรักษ์นิยมกว่า 160,000 คน
‘ลิซ ทรัสส์’ จะดำรงตำแหน่งเป็นนายกฯ คนใหม่ของอังกฤษ หลังชนะการเลือกตั้งหัวหน้าพรรครัฐบาล ทำให้ได้รับตำแหน่งว่าที่นายกรัฐมนตรีคนใหม่ของอังกฤษโดยอัตโนมัติ
🇬🇧นายกคนใหม่ ‘ลิซ ทรัสส์’ ลั่นพร้อมแก้ไขปัญหาพลังงานและเศรษฐกิจทันที
ก่อนหน้านี้ (4 ก.ย.) ‘ลิซ ทรัสส์’ ให้คำมั่นว่า จะดำเนินการแก้ไขปัญหาราคาพลังงานที่แพงขึ้น และจัดหาพลังงานเข้าประเทศมากขึ้นทันที รวมถึงจัดการปัญหาเศรษฐกิจของอังกฤษ ซึ่งกำลังเผชิญกับอัตราเงินเฟ้อที่พุ่งสูงถึง 10% และภาวะถดถอย หากได้รับเลือกให้เป็นนายกรัฐมนตรีคนต่อไปของอังกฤษในสัปดาห์นี้
ประวัติของ ‘ลิซ ทรัสส์’
ลิซ ทรัสส์ รมว.ต่างประเทศ วัย 47 ปี เข้าสู่ถนนการเมืองตั้งแต่ปี 2010 โดยก่อนที่ลิซ ทรัสส์ จะดำรงตำแหน่งรมว.ต่างประเทศในปัจจุบัน เธอเคยนั่งเก้าอี้รัฐมนตรีว่าการกระทรวงสตรีและความเท่าเทียมเมื่อปี 2019 และเคยร่วมงานในรัฐบาลตั้งแต่ยุคอดีตนายกฯ เดวิด คาเมรอน, นางเทเรซา เมย์ มาจนถึงบอริส จอห์นสัน
🇬🇧คู่แข่ง ‘ริชี ซูนัค’ พ่ายแพ้ หลังประกาศลดภาษีมูลค่าเพิ่ม VAT ในราคาเชื้อเพลิงลงเป็นเวลาแค่ 1 ปี
ขณะที่คู่แข่งอย่าง ‘ริชี ซูนัค’ ประกาศว่า จะลดภาษีมูลค่าเพิ่ม VAT ในราคาเชื้อเพลิงลงเป็นเวลา 1 ปี สำหรับครัวเรือนที่มีค่าใช้จ่ายในส่วนนี้สูงกว่า 3,000 ปอนด์ แต่การลดภาษีแบบถาวรสมควรต้องรอไปก่อนจนกว่าวิกฤตเงินเฟ้อจะดีขึ้น
ประวัติของ ‘ริชี ซูนัค’
ริชี ซูนัค เคยทำงานเป็นนักวิเคราะห์ที่โกลด์แมนแซคส์ และเป็นหุ้นส่วนในเฮดจ์ฟัน 2 แห่ง ในช่วงปี 2001-2004 ก่อนจะตัดสินใจเบนเข็มเข้าสู่ถนนการเมือง โดยคว้าชัยชนะเลือกตั้งสมัยแรกเมื่อปี 2015 จากนั้น ได้เป็น รมช. ในรัฐบาลของเทริซา เมย์ และนั่งเก้าอี้รมช.คลัง ในเดือน ก.ค. 2019 ก่อนจะได้เลื่อนเป็นรมว.คลังในเดือนก.พ. 2020 หลังซาจิด จาวิด ลาออกจากตำแหน่ง
อ้างอิง:
https://mgronline.com/around/detail/9650000084906 
https://www.thairath.co.th/news/foreign/2490827 
https://www.bangkokbiznews.com/world/1024757 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
นายกอังกฤษ
อังกฤษ
เศรษฐกิจอังกฤษ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA